Megállapodások

levélváltások formájában az Európai Gazdasági Közösség és a Norvég Királyság között a mezőgazdaságról és a halászatról

1. sz. levélváltás

Brüsszel, 1986. július 14.

Uram!

Megtiszteltetés számomra, hogy hivatkozhatok a Közösség és a Norvég Királyság között egyes mezőgazdasági termékekről szóló, levélváltás formájában létrejött 1973. április 16-i megállapodásokra, valamint a két fél között – a Spanyol Királyság és a Portugál Köztársaság Közösséghez való csatlakozását követően –, az említett megállapodások kiigazítását és az egyes mezőgazdasági termékekre vonatkozóan – az EGK és Norvégia közti szabadkereskedelmi megállapodás 15. cikke értelmében – kereskedelmi szabályok létrehozását célzó tárgyalásokra.

Ezúton megerősítem, hogy a tárgyalások a következő eredményekkel zárultak:

I. A Norvég Királyság és a Közösség megállapodik abban, hogy 1986. március 1-jétől a Norvég Királyság által biztosított vámkedvezményeket kiterjesztik a kibővített Közösségre.

II. A Közösség 1986. március 1-jétől évi 1000 tonnás vámkontingenst nyit 8,5 %-os vámtétel mellett Norvégia számára, a bálnákból és az ámbrás cetekből származó olajok és zsírok kivételével a tengeri állatokból származó, a Közös Vámtarifa ex 15.12 B alszáma alá tartozó olajokra és zsírokra, egy kilogramm tiszta tömeget meghaladó közvetlen csomagolásban.

III. A Norvég Királyság 1986. március 1-jétől évi 4300 tonnás vámmentes kontingenst nyit a Közösség számára a norvég vámtarifa 17.01.909 alszáma alá tartozó cukorra.

IV. Norvégia továbbá 1986. március 1-jétől egyoldalúan az e levél mellékletében megállapított vámkedvezményeket is biztosítja a Közösség számára.

Ezt a levélváltást a szerződő felek saját szokásos eljárásaikkal összhangban hagyják jóvá.

Lekötelezne, ha megerősítené azt, hogy egyetért-e az e levélben foglaltakkal.

Kérem, Uram, fogadja megkülönböztetett nagyrabecsülésem kifejezését.

a Norvég Királyság Kormánya részéről

Brüsszel, 1986. július 14.

Uram!

Megtiszteltetés számomra, hogy igazolhatom mai levelének kézhezvételét, amely a következőképpen szól:

"Megtiszteltetés számomra, hogy hivatkozhatok a Közösség és a Norvég Királyság között egyes mezőgazdasági termékekről szóló, levélváltás formájában létrejött 1973. április 16-i megállapodásokra, valamint a két fél között – a Spanyol Királyság és a Portugál Köztársaság Közösséghez való csatlakozását követően –, az említett megállapodások kiigazítását és az egyes mezőgazdasági termékekre vonatkozóan – az EGK és Norvégia közti szabadkereskedelmi megállapodás 15. cikke értelmében – kereskedelmi szabályok létrehozását célzó tárgyalásokra.

Ezúton megerősítem, hogy a tárgyalások a következő eredményekkel zárultak:

I. A Norvég Királyság és a Közösség megállapodik abban, hogy 1986. március 1-jétől a Norvég Királyság által biztosított vámkedvezményeket kiterjesztik a kibővített Közösségre.

II. A Közösség 1986. március 1-jétől évi 1000 tonnás vámkontingenst nyit 8,5 %-os vámtétel mellett Norvégia számára, a bálnákból és az ámbrás cetekből származó olajok és zsírok kivételével a tengeri állatokból származó, a Közös Vámtarifa ex 15.12 B alszáma alá tartozó olajokra és zsírokra, egy kilogramm tiszta tömeget meghaladó közvetlen csomagolásban.

III. A Norvég Királyság 1986. március 1-jétől évi 4300 tonnás vámmentes kontingenst nyit a Közösség számára a norvég vámtarifa 17.01 909 alszáma alá tartozó cukorra.

IV. Norvégia továbbá 1986. március 1-jétől egyoldalúan az e levél mellékletében megállapított vámkedvezményeket is biztosítja a Közösség számára.

Ezt a levélváltást a szerződő felek saját szokásos eljárásaikkal összhangban hagyják jóvá.

Lekötelezne, ha megerősítené azt, hogy egyetért-e az e levélben foglaltakkal."

Megtiszteltetés számomra, hogy megerősíthetem: a Közösség egyetért az Ön levelében foglaltakkal.

Kérem, Uram, fogadja megkülönböztetett nagyrabecsülésem kifejezését.

az Európai Közösségek Tanácsa részéről

MELLÉKLET

Norvég vámtarifaszám | Árumegnevezés | Vám NKR/kg |

| | Szokásos vámtétel | Vámkedvez- mény |

20.02 | | Zöldség, ecet vagy ecetsav nélkül elkészítve vagy tartósítva: | | |

| –paradicsom, beleértve a paradicsompürét is | | |

| –légmentesen lezárt tartóedényben: | | |

401 | –paradicsompüré, beleértve a kizárólag paradicsomot és vizet tartalmazó, só vagy egyéb tartósítószerek vagy fűszerek hozzáadásával vagy anélkül készült paradicsompépet legalább 25 tömegszázalék szárazanyagtartalommal | 0,70 | vámmentes |

901 | –olajbogyó | 2,00 | vámmentes |

2. sz. levélváltás

Brüsszel, 1986. július 14.

Uram!

Megtiszteltetés számomra, hogy hivatkozhatok az Európai Gazdasági Közösség és a Norvég Királyság között a kölcsönös sajtkereskedelemről szóló, levélváltás formájában létrejött 1986. január 31-én aláírt megállapodásokra, valamint a szerződő felek között – a Spanyol Királyság és a Portugál Köztársaság Közösséghez való csatlakozása kapcsán –, az átmeneti intézkedések meghatározására és a megállapodás módosítására irányuló tárgyalásokra.

1. Megerősítem, hogy a Közösség és a Norvég Királyság – a Csatlakozási Okmányban meghatározott átmeneti időszakra – megállapodott abban, hogy a spanyol piacra szánt, alábbi sajtok éves mennyiségeire vonatkozó behozatali vámok a következő szinteken maradnak:

Norvégiából származó, jóváhagyott bizonyítvánnyal kísért, a Közös Vámtarifa 04.04 E. I. b) 2. alszáma alá tartozó sajt:

| Mennyiség (tonna) | Vámtétel (ECU/100 kg) |

–Jarlsberg, legalább 45 tömegszázalék zsírtartalommal szárazanyagra számítva, legalább 56 tömegszázalék szárazanyagtartalommal, legalább három hónapig érlelve:egész sajt kéreggel, 8–12 kg tömeggelszögletes tömbök, legfeljebb 7 kg tömeggelvákuumba vagy közömbös gázzal töltve csomagolt, legalább 150 g, de legfeljebb 1 kg tömegu darabok | 90 | 55 |

–Ridder, legalább 60 tömegszázalék zsírtartalommal szárazanyagra számítva, legalább négy hétig érlelve:egész sajt kéreggel, 1–2 kg tömeggelvákuumba vagy közömbös gázzal töltve csomagolt darabok, legalább egyik oldalán kéreggel, legalább 150 g, de legfeljebb 1 kg tömeggel |

2. Az átmeneti időszak alatt, a fent felsorolt behozatali vámok alkalmazása nem zárja ki a csatlakozási okmány rendelkezéseivel összhangban megállapított kompenzációs összeg lefölözését.

3. Az átmeneti időszak lejárta után a fenti mennyiségeket hozzáadják a Közösség és a Norvég Királyság között fennálló megállapodásban meghatározott éves vámkontingenshez.

4. A Közösség vállalja továbbá, hogy Norvégia számára 1986. március 1-jétől 120 tonnával megnöveli a Közösség és a Norvég Királyság között a kétoldalú sajtkereskedelemről szóló, 1986. január 31-én aláírt megállapodásban meghatározott éves közösségi vámkontingenst.

5. Ez a levélváltás a Közösség és a Norvég Királyság közötti kölcsönös sajtkereskedelemről szóló megállapodás szerves részét képezi.

Ezt a levélváltást a szerződő felek saját szokásos eljárásaikkal összhangban hagyják jóvá.

Lekötelezne, ha megerősítené azt, hogy Kormánya egyetért-e az e levélben foglaltakkal.

Kérem, Uram, fogadja megkülönböztetett nagyrabecsülésem kifejezését.

az Európai Közösségek Tanácsa részéről

Brüsszel, 1986. július 14.

Uram!

Megtiszteltetés számomra, hogy igazolhatom mai levelének kézhezvételét, amely a következőképpen szól:

"Megtiszteltetés számomra, hogy hivatkozhatok az Európai Gazdasági Közösség és a Norvég Királyság között a kölcsönös sajtkereskedelemről szóló, levélváltás formájában létrejött 1986. január 31-én aláírt megállapodásokra, valamint a szerződő felek között – a Spanyol Királyság és a Portugál Köztársaság Közösséghez való csatlakozása kapcsán –, az átmeneti intézkedések meghatározására és a megállapodás módosítására irányuló tárgyalásokra.

1. Megerősítem, hogy a Közösség és a Norvég Királyság – a Csatlakozási Okmányban meghatározott átmeneti időszakra – megállapodott abban, hogy a spanyol piacra szánt, alábbi sajtok éves mennyiségeire vonatkozó behozatali vámok a következő szinteken maradnak:

Norvégiából származó, jóváhagyott bizonyítvánnyal kísért, a Közös Vámtarifa 04.04 E. I. b) 2. alszáma alá tartozó sajt:

| Mennyiség (tonna) | Vámtétel (ECU/100 kg) |

–Jarlsberg, legalább 45 tömegszázalék zsírtartalommal szárazanyagra számítva, legalább 56 tömegszázalék szárazanyagtartalommal, legalább három hónapig érlelve:egész sajt kéreggel, 8–12 kg tömeggelszögletes tömbök, legfeljebb 7 kg tömeggelvákuumba vagy közömbös gázzal töltve csomagolt, legalább 150 g, de legfeljebb 1 kg tömegű darabok | 90 | 55 |

–Ridder, legalább 60 tömegszázalék zsírtartalommal szárazanyagra számítva, legalább négy hétig érlelve:egész sajt kéreggel, 1–2 kg tömeggelvákuumba vagy közömbös gázzal töltve csomagolt darabok, legalább egyik oldalán kéreggel, legalább 150 g, de legfeljebb 1 kg tömeggel |

2. Az átmeneti időszak alatt, a fent felsorolt behozatali vámok alkalmazása nem zárja ki a csatlakozási okmány rendelkezéseivel összhangban megállapított kompenzációs összeg lefölözését.

3. Az átmeneti időszak lejárta után a fenti mennyiségeket hozzáadják a Közösség és a Norvég Királyság között fennálló megállapodásban meghatározott éves vámkontingenshez.

4. A Közösség vállalja továbbá, hogy Norvégia számára 1986. március 1-jétől 120 tonnával megnöveli a Közösség és a Norvég Királyság között a kétoldalú sajtkereskedelemről szóló, 1986. január 31-én aláírt megállapodásban meghatározott éves közösségi vámkontingenst.

5. Ez a levélváltás a Közösség és a Norvég Királyság közötti kölcsönös sajtkereskedelemről szóló megállapodás szerves részét képezi.

Ezt a levélváltást a szerződő felek saját szokásos eljárásaikkal összhangban hagyják jóvá.

Lekötelezne, ha megerősítené azt, hogy Kormánya egyetért-e az e levélben foglaltakkal."

Megtiszteltetés számomra, hogy megerősíthetem: Kormányom egyetért az Ön levelében foglaltakkal.

Kérem, Uram, fogadja megkülönböztetett nagyrabecsülésem kifejezését.

a Norvég Királyság Kormánya részéről

3. sz. levélváltás

Brüsszel, 1986. július 14.

Uram!

A Norvégia és a Közösség közötti megállapodáshoz – a Közösség bővítésére figyelemmel – mellékelt kiigazító jegyzőkönyv aláírása mindkét félnek lehetőséget nyújtott arra, hogy megvizsgálja – az 1984. április 9-i Luxemburgi Nyilatkozat értelmében – együttműködésük erősítésének megfelelő eszközeit.

A kereskedelmi kapcsolataikra tekintettel, a Közösség – a megállapodás 15. cikkének értelmében – 1986. március 1-jétől az I. mellékletben megállapított ütemezéssel összhangban a Norvég Királyság és a Közösség közötti 1973. április 16-i levélváltásban szereplő és – egyes halászati termékek vonatkozásában – a Norvégia számára biztosított közösségi vámkedvezményeket tartalmazó rendelkezések alkalmazását kiterjeszti a kibővített Közösségre; a Közösség továbbá, egyes Norvégiából származó, és a Közösségbe behozott halászati termékek tekintetében teljes vagy részleges vámcsökkentés formájában kedvezményes elbánást biztosít a Norvég Királyság számára az e levél II. mellékletében megállapított korlátokon belül és feltételek szerint. Ez a határozat 1986. március 1-jén lép hatályba.

A két fél – legkésőbb a tárgyévet megelőző év november 1. előtt – konzultációt folytat annak érdekében, hogy minden naptári évben meghatározza e kedvezményes engedmények hatályba lépésének kölcsönösen elfogadható időpontját. Az 1986. év vonatkozásában a konzultációra 1986. február 28. előtt kerül sor.

A fent meghatározott kedvezmények biztosításának feltétele a halászati ágazatban a jelenlegi általános versenyfeltételek fennmaradása.

E termékek Közösségbe történő behozatalánál a kedvezményes vámtételek érvényesülésének feltétele továbbá, hogy a – tagállamok által a 3796/81/EGK rendelet 21. cikkével összhangban – biztosított határparitásos ár elérje legalább a Közösség által az adott termékekre, illetve termékcsoportokra megállapított referenciaárat.

A két fél – adott esetben – konzultációkat kezdhet az e levélváltásban megállapított kedvezményekről, azok jövőbeni továbbfejlesztése lehetőségeinek megvizsgálása céljából.

Tudomásul veszem, hogy a Norvég Királyság vállalja, hogy 1986. március 1-jei hatállyal eltörli a – Közösségből származó és Norvégiába behozott – termékekre vonatkozó vámokat, a III. mellékletben megállapított korlátokon belül.

A Kanári-szigetek, Ceuta és Melilla tekintetében alkalmazandó szabályozást illetően a két fél az alábbiakban állapodott meg:

a) A Norvég Királyság az e területekről származó behozatalokra az e levélből származó vámkedvezményeket alkalmazza. A mennyiségi kedvezményeket illetően, a Kanári-szigetek, Ceuta és Melilla részarányát a Norvég Királyság a Közösséggel egyeztetve állapítja meg, az ezekről a területekről származó behozatal figyelembevételével.

b) Amennyiben a mezőgazdasági termékeknek a Kanári-szigetekre, Ceutára és Melillára történő behozatalára vonatkozó szabályokban olyan változások történnének, amik befolyásolhatják a Norvégiából történő kivitelt, a Közösség és a Norvég Királyság konzultálni fog egymással annak érdekében, hogy megfelelő intézkedéseket fogadjanak el a helyzet kezelésére.

c) A vegyes bizottság fogja elfogadni a származási szabályok minden olyan kiigazítását, ami az a) és b) pont megvalósítása céljából szükséges lehet.

Lekötelezne, ha megerősítené azt, hogy Kormánya egyetért-e a fentiekkel.

Kérem, Uram, fogadja megkülönböztetett nagyrabecsülésem kifejezését.

az Európai Közösségek Tanácsa részéről

Brüsszel, 1986. július 14.

Uram!

Megtiszteltetés számomra, hogy igazolhatom mai levelének kézhezvételét, amely a következőképpen szól:

"A Norvégia és a Közösség közötti megállapodáshoz – a Közösség bővítésére figyelemmel – mellékelt kiigazító jegyzőkönyv aláírása mindkét félnek lehetőséget nyújtott arra, hogy megvizsgálja – az 1984. április 9-i Luxemburgi Nyilatkozat értelmében – együttműködésük erősítésének megfelelő eszközeit.

A kereskedelmi kapcsolataikra tekintettel, a Közösség – a megállapodás 15. cikkének értelmében – 1986. március 1-jétől az I. mellékletben megállapított ütemezéssel összhangban a Norvég Királyság és a Közösség közötti 1973. április 16-i levélváltásban szereplő és – egyes halászati termékek vonatkozásában – a Norvégia számára biztosított közösségi vámkedvezményeket tartalmazó rendelkezések alkalmazását kiterjeszti a kibővített Közösségre; a Közösség továbbá, egyes Norvégiából származó, és a Közösségbe behozott halászati termékek tekintetében teljes vagy részleges vámcsökkentés formájában kedvezményes elbánást biztosít a Norvég Királyság számára az e levél II. mellékletében megállapított korlátokon belül és feltételek szerint. Ez a határozat 1986. március 1-jén lép hatályba.

A két fél – legkésőbb a tárgyévet megelőző év november 1. előtt – konzultációt folytat annak érdekében, hogy minden naptári évben meghatározza e kedvezményes engedmények hatályba lépésének kölcsönösen elfogadható időpontját. Az 1986. év vonatkozásában a konzultációra 1986. február 28. előtt kerül sor.

A fent meghatározott kedvezmények biztosításának feltétele a halászati ágazatban a jelenlegi általános versenyfeltételek fennmaradása.

E termékek Közösségbe történő behozatalánál a kedvezményes vámtételek érvényesülésének feltétele továbbá, hogy a – tagállamok által a 3796/81/EGK rendelet 21. cikkével összhangban – biztosított határparitásos ár elérje legalább a Közösség által az adott termékekre, illetve termékcsoportokra megállapított referenciaárat.

A két fél – adott esetben – konzultációkat kezdhet az e levélváltásban megállapított kedvezményekről, azok jövőbeni továbbfejlesztése lehetőségeinek megvizsgálása céljából.

Tudomásul veszem, hogy a Norvég Királyság vállalja, hogy 1986. március 1-jei hatállyal eltörli a – Közösségből származó és Norvégiába behozott – termékekre vonatkozó vámokat, a III. mellékletben megállapított korlátokon belül.

A Kanári-szigetek, Ceuta és Melilla tekintetében alkalmazandó szabályozást illetően a két fél az alábbiakban állapodott meg:

a) A Norvég Királyság az e területekről származó behozatalokra az e levélből származó vámkedvezményeket alkalmazza. A mennyiségi kedvezményeket illetően, a Kanári-szigetek, Ceuta és Melilla részarányát a Norvég Királyság a Közösséggel egyeztetve állapítja meg, az ezekről a területekről származó behozatal figyelembevételével.

b) Amennyiben a mezőgazdasági termékeknek a Kanári-szigetekre, Ceutára és Melillára történő behozatalára vonatkozó szabályokban olyan változások történnének, amik befolyásolhatják a Norvégiából történő kivitelt, a Közösség és a Norvég Királyság konzultálni fog egymással annak érdekében, hogy megfelelő intézkedéseket fogadjanak el a helyzet kezelésére.

c) A vegyes bizottság fogja elfogadni a származási szabályok minden olyan kiigazítását, ami az a) és b) pont megvalósítása céljából szükséges lehet.

Lekötelezne, ha megerősítené azt, hogy Kormánya egyetért-e a fentiekkel."

Megtiszteltetés számomra, hogy tájékoztathatom: Kormányom egyetért az Ön levelében foglaltakkal.

Kérem, Uram, fogadja megkülönböztetett nagyrabecsülésem kifejezését.

a Norvég Királyság Kormánya részéről

I. MELLÉKLET

A Norvégiából származó alábbi termékek Portugáliába történő behozatalára alkalmazandó behozatali vámok az alábbi szintekre csökkennek:

(vámtétel, %) |

Ütemezés | 03.01 B II b) 1, 2, 3, 6 | 03.01 B II b) 4, 5 és 8–17 | 16.04 C I | 16.04 G I | ex 16.04 G II (spratt légmentesen zárt dobozban) | ex 16.05 A (rák légmentesen zárt dobozban) | ex 16.05 B (kifejtett és fagyasztott rák és garnélarák, a Crangon spp. nemhez tartozó garnélarák kivételével) |

1986. március 1 | 3,0 | 10,9 | 26,6 | 26,6 | 27,8 | 27,2 | 27,2 |

1987. január 1. | 3,0 | 9,8 | 23,3 | 23,3 | 25,5 | 24,4 | 24,4 |

1988. január 1. | 3,0 | 8,6 | 19,9 | 19,9 | 23,3 | 21,6 | 21,6 |

1989. január 1. | 3,0 | 7,5 | 16,5 | 16,5 | 21,0 | 18,8 | 18,8 |

1990. január 1. | 3,0 | 6,4 | 13,1 | 13,1 | 18,8 | 15,9 | 15,9 |

1991. január 1. | 3,0 | 5,3 | 9,8 | 9,8 | 16,5 | 13,1 | 13,1 |

1992. január 1. | 3,0 | 4,1 | 6,4 | 6,4 | 14,3 | 10,3 | 10,3 |

1993. január 1. | 3,0 | 3,0 | 3,0 | 3,0 | 12,0 | 7,5 | 7,5 |

A Norvégiából származó alábbi termékek Spanyolországba történő behozatalára alkalmazandó behozatali vámok az alábbi szintekre csökkennek:

(vámtétel, %) |

Ütemezés | 03.01 B II b) 1–6 és 8–17 | 16.04 C I | 16.04 G I | ex 16.04 G II (spratt légmentesen zárt dobozban) | ex 16.05 A (rák légmentesen zárt dobozban) | ex 16.05 B (kifejtett és fagyasztott rák és garnélarák, a Crangon spp. nemhez tartozó garnélarák kivételével) |

1986. március 1 | 11,9 | 12,5 | 12,5 | 13,6 | 7,5 | 7,5 |

1987. január 1. | 10,7 | 11,1 | 11,1 | 13,4 | 7,5 | 7,5 |

1988. január 1. | 9,4 | 9,8 | 9,8 | 13,1 | 7,5 | 7,5 |

1989. január 1. | 8,1 | 8,4 | 8,4 | 12,9 | 7,5 | 7,5 |

1990. január 1. | 6,8 | 7,1 | 7,1 | 12,7 | 7,5 | 7,5 |

1991. január 1. | 5,6 | 5,7 | 5,7 | 12,5 | 7,5 | 7,5 |

1992. január 1. | 4,3 | 4,4 | 4,4 | 12,2 | 7,5 | 7,5 |

1993. január 1. | 3,0 | 3,0 | 3,0 | 12,0 | 7,5 | 7,5 |

II. MELLÉKLET

KVT szám | Árumegnevezés | Vámtétel | Éves mennyiség (tonna) |

03.02 | Szárított, sózott vagy sós lében tartósított hal; füstölt hal, a füstölési eljárás előtt vagy alatt főzött is: | | |

A.Szárított, sózott vagy sós lében tartósított:

I.Egész, fej nélküli vagy darabolt

b)–Tőkehal, nedves, sózott vagy sós lében tartósított | 0 | 10000 |

–Tőkehal, szárított, nem sózott | 0 | 3900 |

–Tőkehal, szárított, sózott | 0 | 13250 |

II.Halfilé:

a)tőkehalból | 0 | 3000 |

16.04 | Elkészített vagy konzervált hal; kaviár és halikrából készített kaviárpótló: | | |

G.Egyéb:

ex II.Egyéb (a füstölt fekete tőkehal kivételével) | 10 | 400 |

(vámtétel, %) |

Ütemezés | ex 03.02 A I b) Tőkehal, nedvesen sózva vagy sós lében | ex 03.02 A I b) Tőkehal, szárított, nem sózott | ex 03.02 A I b) Tőkehal, szárított, sózott | ex 03.02 A II a) Sózott és szárított tőkehalfilé | ex 16.04 G II A füstölt fekete tőkehal kivételével |

1986. március 1 | 10,5 | 0,0 | 0,0 | 10,5 | 27,5 |

1987. március 1. | 9,0 | 0,0 | 0,0 | 9,0 | 25,0 |

1988. március 1. | 7,5 | 0,0 | 0,0 | 7,5 | 22,5 |

1989. március 1. | 6,0 | 0,0 | 0,0 | 6,0 | 20,0 |

1990. március 1. | 4,5 | 0,0 | 0,0 | 4,5 | 17,5 |

1991. március 1. | 3,0 | 0,0 | 0,0 | 3,0 | 15,0 |

1992. március 1. | 1,5 | 0,0 | 0,0 | 1,5 | 12,5 |

1993. március 1. | 0,0 | 0,0 | 0,0 | 0,0 | 10,0 |

SPANYOLORSZÁG

A vámtételek összehangolásának ütemezése

(vámtétel, %) |

Ütemezés | ex 03.02 A I b) Tőkehal, nedvesen, sózva vagy sós lében | ex 03.02 A I b) Tőkehal, szárított, nem sózott | ex 03.02 A I b) Tőkehal, szárított, sózott | ex 03.02 A II a) Sózott és szárított tőkehalfilé | ex 16.04 G II A füstölt fekete tőkehal kivételével |

1986. március 1 | 6,0 | 6,0 | 6,0 | 6,0 | 13,3 |

1987. március 1. | 5,1 | 5,1 | 5,1 | 5,1 | 12,9 |

1988. március 1. | 4,3 | 4,3 | 4,3 | 4,3 | 12,4 |

1989. március 1. | 3,4 | 3,4 | 3,4 | 3,4 | 11,9 |

1990. március 1. | 2,6 | 2,6 | 2,6 | 2,6 | 11,4 |

1991. március 1. | 1,7 | 1,7 | 1,7 | 1,7 | 11,0 |

1992. március 1. | 0,9 | 0,9 | 0,9 | 0,9 | 10,5 |

1993. március 1. | 0,0 | 0,0 | 0,0 | 0,0 | 10,0 |

III. MELLÉKLET

A Közösségből származó alábbi termékek Norvégiába történő behozatalára alkalmazandó behozatali vámok 1986. március 1-jétől – az alábbi mennyiségek tekintetében – a következő szintekre csökkennek:

KVT szám | Megnevezés | Vámtétel | Éves mennyiség (tonna) |

16.04 | Elkészített vagy tartósított hal, az ikrát és ikrahelyettesítőket is beleértve: | | |

C.Hering:

II.Másféle | 0 | 380 |

D.Szardínia | 0 | 10 |

ex F.Makréla | 0 | 140 |

G.Más:

I.Nyers halfilé | 0 | 290 |

II.Másféle | 0 | 50 |

16.05 | Rákféle és puhatestű állat, elkészítve vagy tartósítva: | | |

B.Más: | 0 | 220 |

--------------------------------------------------

A Kanári-szigetekre, Ceutára és Melillára vonatkozó záradék

A Kanári-szigetek, Ceuta és Melilla vonatkozásában a két fél a következőkben állapodott meg:

a) A Norvég Királyság az e területekről származó behozatalokra az 1973. április 16-i levélváltásból, valamint az e levélváltásból származó vámengedményeket fogja alkalmazni

b) Amennyiben a mezőgazdasági termékeknek a Kanári-szigetekre, Ceutára és Melillára történő behozatalára vonatkozó szabályokban olyan változások történnének, amik befolyásolhatják Norvégiából történő kivitelt, a Közösség és a Norvégia konzultálni fog egymással annak érdekében, hogy megfelelő intézkedéseket fogadjanak el a helyzet kezelésére.

c) A vegyes bizottság fogja elfogadni a származási szabályok minden olyan kiigazítását, ami az a) és b) pont megvalósítása céljából szükséges lehet.

--------------------------------------------------